Objaviti 23.10.2024.

Na temelju članka 35. Statuta Doma Sveti Frane Zadar, članka 16. Kolektivnog ugovora za djelatnost socijalne skrbi (NN 61/18, 3/19), članka 137. i 159. Pravilnika o minimalnim uvjetima za pružanje socijalnih usluga (Narodne novine 40/14, 66/15) i dobivene suglasnosti Ministarstva rada, mirovinskog sustava, obitelji i socijalne politike Klasa: 132-03/24-01/01; Ur. broj 524-08-01-02/1-24-2 od 6.veljače 2024.god., ravnateljica Doma raspisuje

**JAVNI NATJEČAJ**

za zasnivanje prvog radnog iskustva/pripravništva u Domu Sveti Frane Zadar na radnom mjestu:

– socijalni radnik – 1 izvršitelj na određeno (12 mjeseci) puno radno vrijeme

Uvjet:

* završen preddiplomski i diplomski sveučilišni studij ili integrirani preddiplomski i diplomski sveučilišni studij socijalnog rada
* osobe bez staža osiguranja u traženoj obrazovnoj razini iz područja socijalne skrbi
* osobe uredno prijavljene u Hrvatskom zavodu za zapošljavanje
* ne postoje zapreke iz čl.261 Zakona o socijalnoj skrbi

U prijavi na natječaj potrebno je navesti osobne podatke podnositelja. Prijava mora biti potpisana. Uz prijavu na natječaj kandidati/kinje su dužni priložiti:

* životopis
* dokaz o državljanstvu (osobna iskaznica, domovnica)
* dokaz o stručnoj spremi (preslika diplome)
* dokaz o prijavi u Hrvatskom zavodu za zapošljavanje
* dokaz o radnom stažu (potvrda ili elektronički zapis o podacima evidentiranim u matičnoj evidenciji HZMO-a)
* uvjerenje da se protiv kandidata ne vodi kazneni postupak, ne starije od šest mjeseci

Dokumenti predani za natječaj ne vraćaju se kandidatima, stoga se prilažu preslike, a naknadno prije izbora može se zatražiti uvid u izvornik. Potpunom prijavom smatra se ona koja sadržava sve podatke i priloge navedene u natječaju. Osoba koja nije podnijela pravodobnu ili potpunu prijavu ili ne ispunjava formalne uvjete iz natječaja, ne smatra se kandidatom u postupku natječaja.

Osobe koje prema posebnim propisima ostvaruju pravo prednosti prilikom zapošljavanja, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidat koji se u prijavi na natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17), uz prijavu na javni natječaj dužan je osim dokaza o ispunjavanju traženih uvjeta, priložiti i dokaze propisane člankom 102.stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web.stranici Ministarstva hrvatskih branitelja: <https://branitelji.gov.hr/zaposljavanje-843/843>

Izabrani kandidat će prije sklapanja ugovora o radu biti upućen na provjeru zdravstvene sposobnosti.

Podnošenjem prijave smatra se da je kandidat/kinja dao/la privolu za obradu osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka.

Prijave na natječaj s dokazima o ispunjavanju uvjeta natječaja mogu se dostaviti poštom na adresu: Dom Sveti Frane Zadar, s naznakom: »Prijava za stjecanje prvog radnog iskustva - pripravništvo«

Rok za podnošenje prijave je 8 dana od dana objave natječaja u Narodnim novinama.

Dom pridržava pravo poništenja natječaja, odnosno pravo ne odabrati nijednog kandidata, bez obveze obrazlaganja svoje odluke i bez ikakve odgovornosti prema kandidatima.

**Dom Sveti Frane Zadar**